Document ID: /roh_data/filtered/fineweb-2-filterrobots_roh.jsonl.gz/4547

Gudagnà il gieu curt avant la fin
Suenter la terrada a chasa la gievgia passada ha il HCD realisà la sonda saira ina victoria en il mezfinal dals playoffs.
Il HCD ha gudagnà in gieu ch'ins po en sasez strusch gudagnar. Numerus chastis han frenà Tavau. Diesch chastis da duas minutas ha il HCD incassà, Zug percunter mo dus. La consequenza è stada che Zug manava curt avant la fin dal segund terz cun 3:1. Be Tavau ha mussà morala. Cun quatter gols ha Tavau anc vieut il gieu che pareva gia dad esser pers.
Tavau ha battì ordaifer Zug cun 5:3 ed uschia pudì scursanir la seria sin 1:2.Uss ha il HCD anc la schanza dad egualisar mardi che vegn la seria dal mezfinal al 2:2.
Il segund gieu dal mezfinal:
Berna - Lugano 4:1.
RR novitads 23:00